Валерый Валер’евіч Патароча

Валерый Патароча (нар. ) — беларускі футбаліст, паўабаронца бабруйскай «Белшыны».

 Клубная кар’ера 
Выхаванец рэчыцкай ДЮСШ-2, у маладым узросце трапіў у структуру мінскага «Дынама». З 2013 года пачаў выступаць за дубль сталічнага клуба, на наступны год замацаваўся ў складзе, аднак да асноўнай каманды не прыцягваўся.

У лютым 2016 года знаходзіўся на праглядзе ў жодзінскім «Тарпеда-БелАЗ», але не падышоў і ў выніку пачаў сезон 2016 у складзе светлагорскага «Хіміка». У верасні 2016 года перабраўся ў клуб «Партызан» з другога дывізіёна Славакіі, дзе правёў паўтары сезоны.

У першай палове 2018 года гуляў у клубе чацвёртага дывізіёна Чэхіі «Сокал». У жніўні 2018 года вярнуўся ў Беларусь, папоўніўшы склад клуба «Смалявічы». Не здолеў замацавацца ў асноўнай камадзе, стаў часцей выступаць за дубль.

Са студзеня 2019 года пачаў трэніравацца з рэчыцкім «Спадарожнікам» і ў лютым афіцыйна стаў іграком каманды. Здолеў замацавацца ў стартавым складзе рэчыцкага клуба. У студзені 2020 года стала вядома, што паўабаронца застаецца ў «Спадарожніку» ў сезоне 2020. У 2020 годзе быў адным з лідараў каманды, стаў яе найлепшым бамбардзірам і дапамог атрымаць перамогу ў Першай лізе.

У студзені 2021 года праходзіў прагляд у расійскай «Тамі», але беспаспяхова. У лютым далучыўся да брэсцкага «Дынама» і неўзабаве падпісаў кантракт. Прапусціў пачатак сезона 2021 з-за траўмы, толькі з верасня пачаў выхадзіць на поле, а з кастрычніка стаў гуляць у стартавым складзе.

У студзені 2022 года перайшоў у мазырскую «Славію». Замацаваўся ў асноўным складзе мазыран. У снежні 2022 года падоўжыў кантракт са «Славіяй». Большую частку сезона 2023 прапусціў праз праблемы са здароўем. У снежні 2023 года пакінуў мазырскі клуб.

У студзені 2024 года папоўніў склад бабруйскай «Белшыны».

 Дасягненні 
  Пераможца Першай лігі чэмпіянату Беларусі: 2020

 Статыстыка выступленняў 
СезонДывізіёнКлубКраінаМатчыГалы 2013  дубль  Дынама (Мінск)    5  1 2014  дубль  Дынама (Мінск)    22  1 2015  дубль  Дынама (Мінск)    26  8 2016 (1)  Д2  Хімік    5  0 2016/17  Д2  Партызан    17  1 2017/18 (1)  Д2  Партызан    9  1 2017/18 (2)  Д4  Сокал    12  3 2018 (2)  Д1  Смалявічы    4  0 2019  Д2  Спадарожнік    27  9 2020  Д2  Спадарожнік    26  13 2021  Д1  Дынама (Брэст)    8  0 2022  Д1  Славія    29  4 2023  Д1  Славія    2  0

 Крыніцы 

Катэгорыя:Футбалісты Беларусі
Катэгорыя:Ігракі ФК Дынама Мінск
Катэгорыя:Ігракі ФК Хімік Светлагорск
Катэгорыя:Ігракі ФК Партызан Бардзеёў
Катэгорыя:Ігракі ФК Сокал Гостаўнь
Катэгорыя:Ігракі ФК Смалявічы
Катэгорыя:Ігракі ФК Спадарожнік Рэчыца
Катэгорыя:Ігракі ФК Дынама Брэст
Катэгорыя:Ігракі ФК Славія Мазыр
Катэгорыя:Ігракі ФК Белшына